《学士院端午贴子二十七首 皇太妃阁五首》
宋代·苏辙

晓起钟犹凝，朝回露欲干。
逡巡下清跸，委曲问平安。
压蔗出寒下，敲冰簇画堂。
人间正礻半暑，天上绝清凉。
九夏清斋奉至尊，消除疠疫去无痕。
太医争献天师艾，瑞雾长萦尧母门。
纨扇新裁冰雪余，清风不隔纻罗疏。
飞升漫写秦公子，荣谢应怜汉婕妤。
渺渺金河入禁垣，渐台雨过碧波翻。
共传太液龙舟稳，不似南方竞渡喧。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。